stanford-oval/wikipedia huggingface dataset:
Ioánnis Kapodístrias
Tausta ja varhaisvaiheet

Ioánnis Kapodístrias syntyi Korfun saarella Jooniansaarilla, joita siihen aikaan hallitsi Venetsian tasavalta. Perhe oli kreivillistä sukua, sillä 1600-luvulla Savoijin herttua Kaarle Emmanuel II oli antanut hänen esi-isälleen kreivin arvon. Ioánnis kasvatettiin sivistyneeksi aatelismieheksi, vapaamieliseksi ajattelijaksi ja demokraatiksi. Hän opiskeli lääketiedettä, filosofiaa ja lakia Padovassa, Italiassa. 21-vuotiaana vuonna 1797 Kapodístrias aloitti lääkärintyössä Korfulla. Vuonna 1799 turkkilaiset ja venäläiset miehittivät Korfun saaren.
Seitsemän saaren tasavalta

Kaksi vuotta vallankumoussodan jälkeen, Ranskan suuren vallankumouksen ja Napoleonin vallannousun vaikutuksesta, Venäjän keisarikunta ja Osmanien valtakunta tunnustivat vuonna 1801 itsenäistyneen Seitsemän saaren tasavallan. Kapodístriaksesta tuli itsenäistyneen tasavallan ministeri 25-vuotiaana. Ministerin työssään hän onnistui muun muassa Kefalonian saarella kapinoiden estämisessä.
Venäjän diplomaattina

Vuonna 1809 Kapodístrias astui Venäjän tsaari Aleksanteri I:n palvelukseen. Hänen ensimmäinen tärkeä palveluksensa oli toimia Venäjän suurlähettiläänä Sveitsissä marraskuussa vuonna 1812. Kapodístriaksen työtehtävä oli neuvotella Sveitsin ja Napoleonin Ranskan välisten suhteiden parantaminen. Hän ehdotti Sveitsin puolueettomuuden säilyttämistä ja itsenäisyyttä. Hän osallistui vuonna 1815 Wienin kongressiin, joka esimerkiksi takasi Sveitsille itsenäisyyden ja puolueettomuuden. Hyvänä diplomaattina Kapodístrias nimitettiin Venäjän ulkoasiainministeriöön. Myöhemmin Kapodístrias sai Sveitsin kunniakansalaisuuden kiitoksena siitä, että oli mukana Sveitsin riippumattomuudesta päätettäessä.
Kapodístrias oli myös kiinnostunnut Joonianmeren saarten tulevaisuudesta ja painosti Aleksanteri I:tä ottamaan asiaan kantaa kansainvälisessä politiikassa. Hän kävi Jooniansaarilla vuosina 1818–1819, joita tuolloin hallitsi Britannia. Kapodístrias kävi Lontoossa neuvottelemassa saarten itsenäisyydestä, mutta englantilaiset kielsivät Venäjää sekaantumasta saarten asioihin – hän oli silloin vielä Venäjän palveluksessa. Kapodístrias tuki vuosien 1821–1832 Kreikan vapaussotaa Osmanien valtakunnasta.
Paluu Kreikkaan

Vuonna 1827 Kapodístrias oli itsenäisyyteen pyrkivän Kreikan valtion tunnetuin poliitikko Euroopassa ja vuonna 1828 hänestä tuli uuden Kreikan valtion valtionhoitaja. Kreikka oli kuitenkin köyhtynyt sodassa ja uusi hallitus oli voimaton korjaamaan tilannetta.
Kapodístrias matkusteli Euroopassa ja yritti saada tukea Kreikalle muilta valtiolta. Hän matkusti Náfplioon tammikuussa vuonna 1828, käyden tuolloin ensimmäistä kertaa Manner-Kreikassa. Kapodístrias huomasi maan epävakaan tilanteen. Vaikka varsinaisesti taisteltiin turkkilaisia vastaan, Kreikassa oli myös sisällissotaa kreikkalaisten kesken.
Hallinto

Kun Kapodístriaksesta tuli valtionhoitaja, hän aloitti laajan uudistusohjelman. Armeija uudistettiin ja terveydenhoitoa parannettiin niin, että tarttuvat taudit kuten kolera ja lavantauti saatiin kuriin. Kreikka otti käyttöön oman rahan, Kreikan phoenixin. Perunaa ruvettiin viljelemään, jotta elintarviketilanne paranisi. Kreikkaan palautettiin demokratia ja järjestettiin vaalit sekä määriteltiin läänit ja valtionuskonto. Myös talouselämää ja koululaitosta uudistettiin.
Salamurha

Vuonna 1831 Kapodístrias määräsi pidätettäväksi Mánin niemimaan beyn Petrómpeis Mavromicháliksen. Alue sijaitsee Etelä-Kreikassa Peloponnesoksen niemimaalla ja se oli tuolloin hyvin kapinallista seutua. Beyn pidätys oli Mavromicháliksen perheelle moraalinen isku ja 9. lokakuuta vuonna 1831 (27. syyskuuta juliaanisen kalenterin mukaan) Kapodístrias murhattiin. Beyn veli ja poika ampuivat hänet Pyhän Spyridonin kirkossa Náfpliossa. Murhaajat kuolivat Kapodístriaksen henkivartioiden luoteihin.
Kapodístriasta seurasi virassa hänen nuorin veljensä Avgoustínos Kapodístrias. Tämä kuitenkin pysyi virassa vain kuusi kuukautta, sillä Kreikassa syttyi anarkia ja järjestyksen palauttamiseksi Baijerin prinssi Otosta tehtiin Kreikan kuningas Otto I. Näin syntyi Kreikan kuningaskunta, joka säilyi vuoteen 1974.
Ateenan yliopisto, virallisesti Ateenan kansallinen ja kapodistrinen yliopisto, on nimetty osaksi Kapodístriaksen mukaan.
Aiheesta muualla

Kuvia tai muita tiedostoja aiheesta Ioánnis Kapodístrias Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ioannis Kapodistrias
Ioánnis Kapodístriaksen patsas Ateenassa.
Kreikan 5 leptan kolikko vuodelta 1828. Rahassa on Ioánnis Kapodístriaksen nimi.
Käännös suomeksi
Jack Rathbone

| Jack Rathbone> Henkilötiedot |
| --- | --- |
Syntynyt: 20. toukokuuta 1999 (ikä 25) West Roxbury, Massachusetts, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  86 kg
Seura
Seura:  Pittsburgh Penguins
Sarja:  NHL
Pelinumero:  3
Pelaajaura
Pääsarjaura:  2020–
Aik. seurat:  Utica Comets (AHL) Vancouver Canucks (NHL) Abbotsford Canucks (AHL)
NHL-varaus:  95. varaus, 2017 Vancouver Canucks
Jack Rathbone (s. 20. toukokuuta 1999 West Roxbury, Massachusetts) on yhdysvaltalainen jääkiekkoilija, joka edustaa NHL-joukkue Pittsburgh Penguinsin organisaatiota. Vancouver Canucks varasi hänet neljännellä kierroksella vuoden 2017 NHL:n varaustilaisuudessa. Pelipaikaltaan Rathbone on puolustaja.
Ura

Vancouver Canucks varasi Rathbonen vuoden 2017 NHL:n varaustilaisuudessa 95. pelaajana. Varauksen jälkeen Rathbone pelasi vuosina 2018-2020 Harvardin yliopiston jääkiekkojoukkueessa ennen kuin solmi heinäkuussa 2020 Canucksin kanssa kolmivuotisen tulokassopimuksen. Rathbone aloitti ammattilaisuransa Canucksin AHL-farmiseura Utica Cometsissa, jossa hän teki kahdeksassa ottelussa yhdeksän tehopistettä. Toukokuussa hän sai kutsun tekemään NHL-debyyttiään ottelussa Edmonton Oilersia vastaan. Jääaikaa Rathbonelle kertyi 12.04 minuuttia. Loppukauden aikana hän pelasi yhteensä kahdeksan NHL-ottelua tehden yhden maalin sekä kaksi syöttöpistettä.
Lokakuussa 2023 Canucks kauppasi Rathbonen ja Karel Plasekin Pittsburgh Penguinsiin vaihdossa Ty Gloveriin ja Mark Friedmaniin.
Eeva Rihu

Eeva Rihu (16. helmikuuta 1953 Turku – 6. heinäkuuta 2016 Helsinki) oli suomalainen taidemaalari. Hän opiskeli Suomen Taideakatemian koulussa 1973–1977 ja piti lukuisia yksityisnäyttelyjä ja osallistui Suomen Taiteilijain näyttelyihin 1980, 1981 ja 1992.
Hän teki paljon muotokuvia, ja niiden maalaaminen ja opetustyö veivät aikaa omalta työltä.
Iowa Northern Railway

Iowa Northern Railway (AAR-lyhenne: IANR) on Yhdysvalloissa Iowan osavaltiossa toimiva yksityinen Class III -luokan rautatieyhtiö. Toiminta alkoi vuonna 1984, kun Iowa Northern Railway osti Manlyn ja Cedar Rapidsin välillä kulkevan rautatien joka oli päätynyt vuonna 1980 radan varrella olevien viljayhtiöiden omistukseen Chicago, Rock Island & Pacific -yhtiön tehtyä konkurssin. Radan pituus on 163 mailia ja sen on alun perin rakentanut Burlington, Cedar Rapids & Northern Railroad 1870-luvulla. Vuodesta 2003 lähtien Iowa Northern on hoitanut liikennöinnin myös Waterloon ja Oelweinin välisellä 23 mailin sivuradalla, jonka omistaa D&W Railroad. Iowa Northernin pääkonttori sijaitsee Cedar Rapidsissa. Sen lisäksi yhtiöllä on palvelutoimisto Greenessä. Iowa Northern on Sabinin perheen omistuksessa ja pääjohtajana on Daniel Sabin.
Iowa Northern kuljettaa pääasiassa viljaa, etanolia, DDG-tuotteita, kemikaaleja, lannoitteita, elintarvikkeita, ja John Deere -maatalouskoneita. Yhtiöllä on Mason Cityn pohjoispuolella Manlyssa oma etanoliterminaali, jossa se varastoi ja välittää etanolia itä- ja länsirannikon öljynjalostamoille. Yhtiöllä on myös konepaja Bryantin ratapihalla Waterloossa vetureiden huoltoja ja pieniä saneerauksia varten.
Yhtiöllä on yli 90 vakituista työntekijää. He eivät ole järjestäytyneet ammattiliittoihin, vaan palkoista ja työehdoista sovitaan yhtiön ja työntekijöiden kesken.
Yhdysliikenneasemat

Manly: Union Pacific, Dakota, Minnesota & Eastern
Plymouth Junction: Iowa, Chicago & Eastern
Nora Junction: Iowa, Chicago & Eastern
Waterloo: Union Pacific, Canadian National, Cedar Valley Railroad, D&W Railroad
Cedar Rapids: Union Pacific, Canadian National, Cedar Rapids & Iowa City, Iowa Interstate
Liikennöinti

Yhtiö liikennöi vakituisesti 24 tuntia päivässä ja 7 päivää viikossa koko rataverkollaan 2-7 järjestelyjunan voimin. North Job -vuoro hoitaa liikennettä radan pohjoisosassa ja South Job -vuoro eteläosassa. Oelwein Job hoitaa liikennettä Waterloon ja Oelweinin välillä ja Manly Switcher hoitaa järjestelytyöt Manlyn etanoliterminaalissa. Liikennemäärät ovat kasvaneet vuoden 1984 12 000 vuosittaisesta vaunukuormasta yli 40 000 vaunukuormaan vuonna 2006, ja jatkaa voimakasta kasvuaan johtuen lähinnä etanolintuotannon kasvusta yhtiön markkina-alueella. Junien keskinopeus radalla oli vuonna 1984 vain noin 10 mailia tunnissa (n. 15km/h), vuonna 2006 se oli kolminkertaistunut keskimäärin 30 mailiin tunnissa. Manlyn ja Cedar Rapidsin välillä junien suurin sallittu nopeus on 50 mailia tunnissa ja Oelweinin radalla 25 mailia tunnissa.
North Job toimii päivittäin kolmessa vuorossa, vuorot alkavat 07:00, 15:00, ja 23:00
South Job toimii päivittäin kahdessa vuorossa, vuorot alkavat 19:00 ja 03:00
Oelwein Job toimii päivittäin yhdessä vuorossa ja vuoro alkaa joko 06:00 tai 11:00
Manly Switcher toimii sunnuntaita lukuun ottamatta päivittäin klo. 06:30 alkavassa vuorossa
Kalusto

Vetureina on käytettynä hankittuja dieselvetureita:
4 kpl EMD F40M-2 -vetureita, numerot 451, 454, 458, 461
1 kpl EMD F40PH -veturi, numero 678
1 kpl EMD GP20 -veturi, numero 2003
12 kpl EMD GP38-2 -vetureita, numerot 3800-3811
3 kpl EMD GP40-2LW -vetureita, numerot 4001-4003
Omia tavaravaunuja on noin 500 ja ne ovat kaikki viljankuljetusvaunuja.
Aiheesta muualla

epävirallinen Iowa Northern -sivusto
Kuvia
Eeva Poutiainen

Eeva Elisabeth Poutiainen (17. syyskuuta 1918 Hausjärvi – 22. maaliskuuta 1984 Helsinki) oli suomalainen yleisurheilija ja toimitusjohtaja. Hän edusti urheilu-urallaan Riihimäen Kiskoa ja Helsingin Naisurheilijoita.
Poutiainen voitti korkeushypyn Suomen-mestaruuden Seinäjoella 1946 ennätyksellään 135 cm. Kuulantyönnössä hänen ennätyksensä on 10,47 (1949), kiekonheitossa 30,23 (1949) ja keihäänheitossa 30,98 (1935).
Poutiainen työskenteli vuosina 1947–1962 Suomen voimistelu- ja urheiluliitossa ensin järjestöohjaajana ja sitten koulutusohjaajana. Hän toimi useissa kansainvälisissä kilpailuissa Suomen naisjoukkueen huoltajana ja johtajana. Huoltajana muun muassa Lontoon olympialaisissa 1948 ja johtajana Helsingin olympialaisissa 1952 ja yleisurheilun EM-kisoissa Belgradissa 1962.
Vuodesta 1963 lähtien eläkkeelle jäämiseensä vuoteen 1983 asti hän toimi Yrittäjänaisten Keskusliiton toimitusjohtajana.
Jaiva (taajama)

Jaivan voimalaitos.
Jaiva (ven. Я́йва) on kaupunkimainen taajama ja kaupunkikunta Permin aluepiirin Aleksandrovskin piirissä Venäjällä. Se sijaitsee Jaiva-joen varrella 30 kilometriä Aleksandrovskista luoteeseen. Taajaman kautta kulkee Tšusovoin ja Solikamskin välinen rautatie. Asukkaita on 10 400 henkeä (vuonna 2009).
Paikkakunta on saanut alkunsa kulakkeina karkotettujen talonpoikien Jaivan rautatieaseman lähelle rakentamasta asutuksesta. Vuonna 1931 sinne perustettiin saha, joka vuonna 1945 muutettiin talonrakennuskombinaatiksi. Myöhemmin kombinaattiin liitettiin vuonna 1956 perustettu huonekalutehdas. Vuodesta 1938 lähtien taajamassa toimi Verh-Jaivasta siirretty metsäteollisuuspiirin konttori. Vuonna 1956 alettiin rakentaa Jaivan lämpövoimalaitosta, joka otettiin käyttöön vuosina 1963–1965. Voimalan lauhdevesiä käyttää hyväkseen vuonna 1977 perustettu kalankasvatuslaitos. Vuonna 1978 alettiin rakentaa Jaivan suurkanalaa. Kaupunkimaisen taajaman statuksen Jaiva sai vuonna 1948.
Nykyään Jaivassa toimii lämpövoimalaitos, suurkanala, saha ja muita metsäteollisuusyrityksiä sekä leipomo. Taajamassa on  kaksi keskikoulua, lasten musiikkikoulu, kulttuuritalo, kaksi kirjastoa, kotiseutumuseo, sairaala ja ortodoksinen kirkko.
Iso Löytöjärvi

| Iso Löytöjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi
Koordinaatit:  63°05′39″N, 24°49′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  Löytöpuro Hoikkalampeen 
Järvinumero:  14.447.1.013
Mittaustietoja
Pinnankorkeus:  185,8 m  
Pituus:  610 m  
Leveys:  290 m  
Rantaviiva:  1,486 km  
Pinta-ala:  11,752 ha  
Tilavuus:  0.000076 km³ 
Keskisyvyys:  0,64 m  
Suurin syvyys:  1 m  
Saaria:  ei saaria 
 fiIso Löytöjärvi 
Iso Löytöjärvi  on Keski-Suomessa Kyyjärvellä  Metsäperän lähellä sijaitseva järvi.
Maantietoa

Järvi on 610 metriä pitkä, 290 metriä leveä, ja sen pinta-ala on 11,8 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 75 800 kuutiometriä. Sen keskisyvyys on 0,6 metriä ja suurin syvyys on 1,0 metriä. Sen rantaviivan pituus on 1,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Veitjoen valuma-alueeseen (14.447) se kuuluu. Järven vedenpinnan korkeus on 185,8 metriä mpy.
Emilia (suomalainen laulaja)

| Emilia> Henkilötiedot |
| --- | --- |
Koko nimi:  Anne Middendorp, o.s. Luoto
Muusikko
Taiteilijanimi:  Emilia
Laulukielet:  suomi
Aktiivisena:  1975–1984
Tyylilajit:  elektroninen musiikki, pop, rock, italodisko
Yhtyeet:  Duo Anne Luoto, Pink Diamonds
Levy-yhtiöt:  Kerberos, Polarvox
  [ Muokkaa Wikidatassa ] [ ohje ]  
Emilia (oikealta nimeltä Anne Middendorp, o.s. Luoto) on suomalainen laulaja. Hän julkaisi Kerberos-levymerkillä ensimmäisen ja ainoaksi jääneensä studioalbuminsa Emilia vuonna 1982. Sen kappaleista kuusi oli hänen itsensä italiasta kääntämiään. Edellisenä vuonna hän julkaisi singlen ”Satan in Love”, joka oli suomalainen coverversio italialaisen La Bellinin vuonna 1978 julkaistusta kappaleesta.
Emilia esiintyi discotanssin MM-kisojen karsinnoissa ja Suosikki-lehden Miss Farkku Suomi -kiertueilla. Keikkoja oli paljon myös oman bändin kanssa. Hän keikkaili oman yhtyeensä kanssa ja oli mukana Kirkan kiertueella.
Emilia esiintyi televisiossa Iltatähti-ohjelmassa ja pyrki myös Syksyn sävel -kisaan. Vuonna 1984 hän julkaisi vielä Polarvox-levymerkillä Päin tähtiä kiidän / Heitetään huomiseen huolet -singlen.
Vuonna 1975 laulajan perustama yhtye Duo Anne Luoto osallistui Uudenmaan läänin Nuorison taidetapahtumaan.lähde tarkemmin?
Emilian isä oli muusikko. Emilia osallistui nuorena Miss Maja -kisan Suomen karsintaan. Hän asuu nykyään Espanjassa ja puhuu suomea, ruotsia, englantia, italiaa, espanjaa ja hollantia. Hän on työskennellyt kalligrafina muun muassa Hollannin kuningatar Beatrixille.
Diskografia

”Satan in Love” (1981, single)
Emilia (1982)
”Päin tähtiä kiidän” / ”Heitetään huomiseen huolet” (1984, single)
Donots

Donots kesäkuussa 2008
Alex Siedenbiedel.  Zelt Musik Festival 2015 Freiburg, Saksa
Ingo Knollmann.  Zelt Musik Festival 2015 Freiburg, Saksa
The Donots on saksalainen punk rock -yhtye, joka perustettiin vuonna 1993 Ibbenbürenissä.
Alun perin yhtyeen nimeksi piti tulla The Donuts, mutta nykyiseen muotoonsa se päätyi basistin kirjoittaessa nimen vahingossa väärin.
Jäsenet

Ingo Knollmann (laulu, piano) - vuodesta 1993
Guido Knollmann kitara, laulu) - vuodesta 1993
Jan Dirk Poggemann (bassokitara, laulu) - vuodesta 1993
Eike Herwig (rummut, lyömäsoittimet) - vuodesta 1995
Alex Siebenbiedel kitara, laulu) - vuodesta 1996
Diskografia > Demot

1994: We Do Not Care - So Why Should You (1. demo)
1994: Second Demo (ei julkaistu)
Diskografia > Albumit

1996: Pedigree Punk
1998: Tonight's Karaoke Contest Winners
1999: Better Days Not Included
2001: Pocket Rock
2002: Amplify the Good Times
2004: Got the Noise
2006: The Story So Far - Ibbtown Chronicles
2008: Coma Chameleon
2010: The Long Way Home
Diskografia > EP:t

2001: We're Not Gonna Take It (CD, DVD)
2001: Donots/Midtown Toursplit  (7", rajoitettu painos)
2008: Stop the Clocks - EP
Diskografia > Kokoelmilla julkaistuja kappaleita

Aggropop Now! (2003) ("Ausgebombt")
Rock Against Bush, Vol. 2 (2004, Fat Wreck Chords) ("Time's Up")
Kunst! 20 Jahre die Kassierer (2005) ("Ich töte meinen Nachbarn und verprügel seine Leiche")
Aggropop Now! (2005) ("Ausgebombt")
Crossing All Over, Vol 17 ("Wretched Boy")
Booom 2004-the Third ("We Got the Noise")
Cover It Up ("We're Not Gonna Take It")
Diskografia > Singlet

1999: Outshine The World  (CD-single)
2001: Room With A View (CD-single)
2001: Superhero (CD-single)
2001: Whatever Happened To The 80s (CD-single)
2002: We're Not Gonna Take It (Twisted Sister) (CD-single)
2002: Saccharine Smile (CD-single)
2002: Big Mouth (CD-single)
2004: We Got The Noise (CD-single)
2004: Goodbye Routine (CD-single)
2008: Stop The Clocks (CD-single)
2010: Calling (CD-single)
2010: Forever Ends Today (CD-single)
Diskografia > Videot

2003: We're Not Gonna Take It (DVD)
2004: We Got The Noise  (DVD)
2005: Ten Years Of Noise (DVD)
Eeva Rissanen

Eeva Rissanen (o.s. Mykkänen, 26. kesäkuuta 1921 Enso – 3. heinäkuuta 2004 Lahti) oli suomalainen toimittaja, joka työskenteli Etelä-Suomen Sanomien päätoimittajana vuosina 1972–1986.
Rissanen aloitti toimittajan uransa Ylä-Vuoksen toimitusharjoittelijana (1940–1941). Ennen päätoimittajanimitystään hän työskenteli myös Etelä-Saimaan (1941–1943) ja Karjalan Sanomien (1943–1945) toimittajana, Suomen Sosialidemokraatin eduskuntatoimittajana (1948–1951), Työn Voiman toimitussihteerinä (1951–1952) ja Etelä-Suomen Sanomien kotimaanosaston päällikkönä (1967–1972). Lisäksi Rissanen toimi freelancer-toimittajana ja Keski-Suomen keskusammattikoulun yhteiskunnallisten aineiden ja kielten opettajana vuosina 1961–1965. Talvisodan aikana hän työskenteli lääkintälottana.
Rissanen oli koulutukseltaan valtiotieteiden maisteri. Opiskelunsa hän aloitti Helsingin yliopistossa vuonna 1941.
Päätoimittajana Rissanen oli mukana Kansainvälisen lehdistöinstituutin IPI:n toiminnassa ja toimi Sanomalehti koulussa -neuvottelukunnan puheenjohtajana. Hän osallistui myös Päijät-Hämeen tutkimusseuran toimintaan.
Dirk Pitt

| Dirk Eric Pitt |
| --- | --- |
Luoja(t):  Clive Cussler
Näyttelijä(t):  Richard Jordan, Matthew McConaughey
Henkilötiedot
Status:  NUMAn erikoisprojektien johtaja
Asuinpaikka:  Washington, D.C., USA
Suhteet
Muut sukulaiset:  isä, senaattori George Pitt, poika Dirk Pitt jr., tytär Summer Pitt
Tutut:  amiraali James Sandecker, Al Giordino, Rudi Gunn
Infobox OKVirheellinen NIMI-arvo: 
Dirk Eric Pitt on yhdysvaltalaisen kirjailija Clive Cusslerin luoma kuvitteellinen henkilöhahmo, joka esiintyy Cusslerin seikkailuromaaneissa. Pitt on nimetty Cusslerin pojan, Dirk Cusslerin, mukaan. Dirk Cussler on myös kirjoittanut yhdessä isänsä kanssa useita Dirk Pitt -seikkailuromaaneja. Dirk Pitt on Cusslerin rekisteröimä tavaramerkki.
Tyyli

Romaanien kerronta on nopeatempoista, ja juonet ovat yksinkertaisia ja ennalta-arvattavia. Suurin osa luovasta työstä on tehty erittäin tarkkojen tapahtumien ja teknologian sanallisissa kuvauksissa. Päättäväisyys, sitkeys ja toivottomien tilanteiden selvittäminen ovat tarinoiden sankarin tavaramerkkejä. Pitt käyttää huumoria hämätäkseen vihollista tai nostattaakseen henkeä. Usein sankareiden toimia kuvataan jopa päiviä kestävissä toimeliaissa jaksoissa, joiden aikana he muuttuvat yhä päättäväisemmiksi sekä enenevässä määrin väsyneiksi. Seikkailuissaan Pitt törmää usein outoon eksentriikkoon, joka toisinaan kutsuu itseään Clive Cussleriksi tai vihjailevasti C.C.:ksi. Kirjailijan cameoesiintyminen nykyromaaneissa on harvinaista.
Teemat

Romaaneiden silmiinpistävin teema on kunnioitus merta ja merten mysteereitä kohtaan. Cussler itse kunnioittaa meriä, ja tämä kunnioitus käy ilmi jokaisen romaanin sivuilta. Ei ole hankalaa päätellä, että Cussler toivoisi aktiivista valtionlaitosta (kuten hänen kirjoissaan esiintyvää kuvitteellista NUMA:a) tutkimaan ja suojelemaan valtameriä pätevän ja pystyvän henkilön johdolla. Cussler itse on muodostanut järjestön nimeltä National Underwater and Marine Agency, jonka toimenkuva on hieman erilainen. Cusslerin NUMA on voittoa tavoittelematon järjestö, joka tutkii laivanhylkyjä.
Romaanien toinen pääteema on nykyajan ja historian yhteen sovittaminen. Vaikka Hiram Yeagerin hoitama moderni tietokonelaboratorio voittaakin St. Julien Perlmutterin järjestämättömän mutta laajan kirjaston, on molemmista runsaasti apua Pittin seikkailuiden läpiviemiseksi. Samoin NUMAn huipputeknologiset laitteet saavat rinnalleen Pittin vanhojen menopelien kokoelman. Pittin kiinnostus vanhojen laivanhylkyjen tutkimiseen ja vanhojen arvoitusten ratkaisemiseen niin ikään hyödyttävät nykymaailmaa. Romaanien henkilöhahmot tutkivat ja siten säilyttävät historiaa.
Ihmishengen arvo on korkealla romaanien juonissa: hahmot eivät säästele vaivoja tai henkilökohtaisia uhrauksia pelastaakseen yhdenkään hengen, vaikka juonet yleensä koskettavat tuhansia ihmisiä.
Samoin Cussler kohtelee naisenraiskaajia armotta: kolmeenkin otteeseen jo käynnissä ollut sellaisen yritys katkeaa juuri Pittin aseenpiippuun.
Elokuvat

Dirk Pitt on esiintynyt elokuvissa kahdesti. Vuonna 1980 valmistuneessa romaanin Nostakaa Titanic! filmatisoinnissa sekä vuoden 2005 elokuvassa Sahara. Vuoden 1980 elokuvassa Dirk Pittin roolissa nähtiin Richard Jordan, ja vuoden 2005 elokuvassa pääosassa oli Matthew McConaughey. Cussler ei ollut tyytyväinen Saharan elokuvakäännökseen ja haastoi filmiyhtiön oikeuteen. Hän oli tyytymätön elokuvaan, koska elokuvasta oli leikattu pois hänen mielestään liian paljon kerrontaan olennaisesti liittyvää. Vuoden 1980 elokuvaa Nostakaa Titanic! Cussler piti kauheana alusta loppuun.
Dirk Pitt -tarinoiden juoni

Tarina alkaa lähes joka kerta menneisyyteen tai historialliseen aikaan viittaavalla takautumalla.
Toinen osa käsittää yleensä sankarimaisen pelastustapauksen, jonka yhteydessä käy ilmi rikollisyhteys.
Seuraavaksi Pitt saa NUMA:lta tehtävän, joka aluksi näyttää varsinaiseen juoneen kuulumattomalta.
Pitt usein tapaa naisen, joka tavalla tai toisella on mukana juonenkäänteissä.
Rikollinen tai rikolliset suunnittelevat tai toteuttavat tapahtuman, joka aiheuttaisi suunnitelmallista tai rikollisten tarkoitusperien saavuttamiseksi välttämätöntä maailmanlaajuista tuhoa.
Pääroiston tavoitteisiin lukeutuu jossain vaiheessa saattaa Pitt ja Giordino henkilökohtaisesti pois päiviltä, siitäkin huolimatta että roistolla on valtava rikollisjärjestö käytettävissään.
Jossain kohdassa jokin tai jotkut seuraavista tapahtuvat:
Clive Cussler tai häneen viittaava hahmo näyttäytyy.
klassinen tai historiallinen ajoneuvo tai lentokone esitellään: myöhemmin sama kulkupeli joko romuttuu pahasti tai tuhoutuu kokonaan - tosin entisöinti käynnistyy ensi tilassa ja poikkeuksetta erinomaisin tuloksin.
Pitt nauttii Tequila-drinkin.
Al Giordino vetää esiin täsmälleen samanlaisen sikarin kuin amiraali Sandecker
NUMAn huipputeknologiaa käytetään ongelman ratkaisuun.
Jokaisessa tarinassa on vähintään yksi punatukkainen henkilö
Viimein Pitt löytää faktatietoa historiallisesta tapahtumasta, ja saattaa pitää jonkin esineen muistona (tähän esineeseen viitataan usein myöhemmissä kirjoissa).
Hallituksen jäsenten korruptio paljastuu.